Marie-Dominique Chenu

Marie-Dominique Chenu (født 10. januar 1895 i Soisy-sur-Seine i Frankrike, død 11. februar 1990 i Paris; opprinnelig Marcel Chenu) var en fransk katolsk prest, teolog og historiker tilhørende dominikanerordenen.

Chenu var sammen med Yves Congar, Jean Daniélou og Henri de Lubac en av hovedskikkelsene innen nouvelle théologie. Han gikk inn for thomismen i en ny form, og var den av de teologiske rådgivere under andre vatikankonsil.

Liv og virke
Hans foreldre var bakere. Han trådte inn i dominikanerordenens franske provins i 1913.

Chenu ble presteviet i 1919 og fullførte sitt doktorat i teologi i 1920 under Reginald Garrigou-Lagrange med en dissertasjon med tittelen De contemplatione, , som gransket hvordan Thomas Aquinas beskrev og forestilte seg kontemplasjon..

Pater Chenu var fra 1920 til 1942 professor for den kristne læres historie ved dominikanernes ordenshøyskole Le Saulchoir knyttet til ordenens franske provins. Frem til 1939 var skolen i belgiske Kain nær Tournai, og deretter i Étiolles nær Paris. Etter at hans bok Une école de théologie: Le Saulchoir kom ut i 1942, havnet den på Index. Dette dreide seg om en bok som bygget på forelesninger han hadde holdt i 1937 der han beskrev sine forestillinger om teologiens fornyelse. Han fikk så læreforbud ved høyskolen, og ble avsatt som rektor der.

Pater Chenu underviste deretter middelalderhistorie, fra 1947 ved Sorbonne, og fra 1953 ved Institut Catholique i Paris.

I 1930 grunnla han sammem ned Étienne Gilson instituttet for middelalderstudier i Ottawa.

Han var også arbeiderprest en tid; dette førte til nye sanksjoner fra Vatikanet i 1954. Han bodde deretter i Rouen frem til 1963.

Ved annet vatikankonsil var pater Chenu en teologisk rådgiver, og var en av initiativtagerne til konsilets dokument som rettet seg til verden.

Verker 
 La théologie comme science au XIIIe siècle. 1927
 Une école de théologie: Le Saulchoir. 1937
 Introduction à l'étude de saint Thomas d'Aquin. 1954 
 S. Thomas d'Aquin et la théologie. 1959

Referanser

Litteratur 
 Von der Freiheit eines Theologen: Marie-Dominique Chenu im Gespräch mit Jacques Duquesne. Mainz: Matthias-Grünewald-Verl. 2005 ISBN 3-7867-2564-0
 André Duval: "Chenu, Marie-Dominique." I: LThK3 Bd. 2, sp. 1034

Eksterne lenker 
 
 Ulrich Engel:  (PDF; 20 kB)
 Institut M. Dominique Chenu

Franske katolske prester
Franske katolske teologer
Franske historikere
Franske dominikanere
Personer fra departementet Essonne